Diari Oficial de la Generalitat Valenciana


Sumari del DOGV 3937, del 12-02-2001 (2001/1211)

ORDRE de 30 de gener de 2001, del conseller de Justícia i Administracions Públiques, per la qual s'estableixen els límits territorials i la separació patrimonial corresponents a l'entitat local d'àmbit territorial inferior al municipi de Jesús Pobre, corresponent al municipi de Dénia (Alacant).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2001/01/30/(1)/dof/vci/html**

### Dades del document

Número de DOGV
:   3937

Data del DOGV
:   12-02-2001

Secció del DOGV
:   I. DISPOSICIONS GENERALS

Número del document
:   2001/1211


Data del document
:   30-01-2001

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * Dénia
    * entitat local
    * municipi

ORDRE de 30 de gener de 2001, del conseller de Justícia i Administracions Públiques, per la qual s'estableixen els límits territorials i la separació patrimonial corresponents a l'entitat local d'àmbit territorial inferior al municipi de Jesús Pobre, corresponent al municipi de Dénia (Alacant). [2001/F1211]
  
El Govern Valencià, per mitjà del Decret 21/1999, de 9 de febrer, va aprovar la constitució de l'entitat local d'àmbit territorial inferior al municipi de Jesús Pobre, en el municipi de Dénia (Alacant).
  
En compliment del que estableix l'article 43 del Reial Decret Legislatiu 781/1986, i segons el previst en l'article 3 de l'esmentat Decret 21/99, la Comissió Gestora de la susdita entitat local va presentar davant de l'Ajuntament de Dénia sengles propostes de delimitació territorial i separació patrimonial, que van ser aprovades pel Ple de l'ajuntament, mitjançant els acords plenaris de 3 d'agost i 5 d'octubre proppassats, respectivament, els quals requereixen l'aprovació de l'òrgan competent de la comunitat autònoma, d'acord amb la normativa citada.
  
Per tot el susdit, fent ús de les facultats atribuïdes per l'article 4 del Decret 21/1999 i de conformitat amb el que disposa el Reglament Orgànic i Funcional de la Conselleria de Justícia i Administracions Públiques,
  
ORDENE
  
Article 1
  
S'estableix com a àrea d'influència de l'entitat local d'àmbit territorial inferior al municipi de Jesús Pobre, en el municipi de Dénia (Alacant), el territori municipal que es correspon amb la secció tercera del districte 3 del cens de població de 1996, amb excepció de la zona de la Gola de Gata, el límit de la qual amb el territori de Jesús Pobre queda fixat per la carretera de Gata a Xàbia.
  
Article 2
  
D'acord amb el principi d'ubicació dels béns immobles i conforme als antecedents i certificats que consten en l'expedient, es determinen com a béns de l'Ajuntament de Dénia que es transfereixen a l'entitat local d'àmbit territorial inferior al municipi de Jesús Pobre els que figuren detallats en l'annex a aquesta ordre.
  
Contra aquesta ordre, que posa fi a la via administrativa, podrà interposar-se recurs de reposició potestatiu davant del mateix òrgan que ha dictat l'acte, en el termini d'un mes comptat des de l'endemà de la publicació, o bé, recurs contenciós administratiu davant del Jutjat Contenciós Administratiu de València, en el termini de dos mesos comptats des de l'endemà de la publicació. Tot això de conformitat amb el que estableixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí de qualsevol altra via d'impugnació que es considere oportuna.
  
València, 30 de gener de 2001
  
El conseller de Justícia i Administracions Públiques,
  
CARLOS GONZÁLEZ CEPEDA
  
Annex
  
Inventari de béns propietat de l'Ajuntament de Dénia que es transfereixen a l'entitat local d'àmbit territorial inferior al municipi de Jesús Pobre
  
a) Immobles d'ús públic
  
1. Tots els camins rurals
  
2. Totes les vies públiques urbanes, places, jardins, etc.
  
b) Immobles de servei públic
  
1. Centre de cultura
  
2. Escoles
  
3. Pista poliesportiva
  
4. Cementeri
  
5. Pou d'abastiment d'aigua potable
  
6. Depòsit d'abastiment d'aigua potable
  
7. Depuradora
  
c) Immobles patrimonials
  
1. Dos locals sitis a la plaça del Pou de la Murtera
  
2. Terreny localitzat al Barranquet dels Polls
  
d) Béns mobles
  
1. Tots els que actualment hi ha en els immobles o instal·lacions esmentats en aquest annex
  
e) Valors mobiliaris


Còpia Permalink ELI